“กรภัทร” มอง SET ไซด์เวย์อัพ แนะเก็บ CRC-DTAC-TRUE
“กรภัทร วรเชษฐ์” มองตลาดหุ้นไทยสัปดาห์นี้มีโอกาสไซด์เวย์อัพ รับข่าวดีเคาะช้อปดีมีคืน-เราเที่ยวด้วยกัน ของขวัญปีใหม่ เข้าครม. พรุ่งนี้ แนะเก็บ 3 หุ้นรับเศรษฐกิจฟื้นตัว CRC -DTAC -TRUE
“กรภัทร วรเชษฐ์” มองตลาดหุ้นไทยสัปดาห์นี้มีโอกาสไซด์เวย์อัพ รับข่าวดีเคาะช้อปดีมีคืน-เราเที่ยวด้วยกัน ของขวัญปีใหม่ เข้าครม. พรุ่งนี้ แนะเก็บ 3 หุ้นรับเศรษฐกิจฟื้นตัว CRC -DTAC -TRUE
19 ธ.ค. 2565

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด เปิดเผยผ่านรายการ “ข่าวหุ้นเจาะตลาด” วันนี้ (18 ธ.ค. 65) ว่า ตลาดหุ้นไทยสัปดาห์นี้มีโอกาสไซต์เวย์อัพ อาจมีบางวันที่ผันผวนในแดบลบ แต่จะลบไม่มากเหมือนตลาดอื่นๆ ในภูมิภาคเอเชีย ปัจจัยลบหลักๆ มาจากนักลงทุนยังกังวลเฟดขึ้นดอกเบี้ยนโยบายของสหรัฐอีก
ทั้งนี้เชื่อว่าวันนี้ดัชนีตลาดหุ้นไทยจะเคลื่อนไหวกรอบแนวต้าน 16,29 -1,632  แนวรับ 1,605 -1,611 จุด โดยคาดว่าช่วงปลายปี 2565 เทรนด์นักลงทุนจะเริ่มกลับเข้ามาซื้อหุ้นไทยมากขึ้น หลังจากเมื่อปีที่ผ่านมาไปลงทุนยังต่างประเทศ แต่ส่วนใหญ่ผิดหวังจากการลงทุนเนื่องจากเศรษฐกิจบางประเทศฟื้นตัวช้า
นอกจากนี้ตลาดหุ้นไทยยังรอรับข่าวดีโครงการช้อปดีมีคืน-เราเที่ยวด้วยกัน ของขวัญปีใหม่ เข้า ครม. วันที่ 20 ธ.ค. 65 จะช่วยให้กลุ่มท่องเที่ยว ค้าปลีกคึกคัก
สำหรับกลยุทธ์การลงทุน แนะนำ บริษัทเซ็นทรัล รีเทล คอร์ปอเรชั่น จำกัด (มหาชน) หรือ CRC ให้แนวรับ 44.25 บาท แนวต้าน 45 บาท ต้านถัดไป 46 บาท ต่อมา คือ บริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ให้แนวรับ 44 บาท แนวต้าน 45 บาท ต้านถัดไป 46 บาท และ บริษัท ทรูคอร์ปอเรชั่น จำกัด (มหาชน) หรือ TRUE ให้แนวรับ 48 บาท  แนวต้าน 49 บาท ต้านถัดไปคือ 50 บาท